6.12.2022 г.
BG
Официален вестник на Европейския съюз
C 465/107 Вторник, 3 май 2022 r.
общество, включително в областта на здравеопазването, устойчивостта, сигурността и конкурентоспособността; посочва, че в същото време технологиите с ИИ носят риск от намаляване на свободната воля на човека и от замяна на автономността на хората; подчертава, че регулирането и обществената комуникация относно ИИ следва да се направляват и обуславят от тези ползи и рискове; 296. подчертава, че ЕС има потенциала да насочва международните дебати относно ИИ и да разработи водещи в световен мащаб общи правила и стандарти, като насърчава ориентиран към човека, надежден и устойчив подход към ИИ в пълно съответствие с основните права; подчертава обаче, че възможността за консолидиране на такъв отличителен европейски подход към ИИ на международната сцена изисква бързи действия, поради което ЕС трябва скоро да постигне съгласие по съвместна стратегия и регулаторна рамка за ИИ; подчертава, че формирането на международни технологични норми изисква по-тясна координация и сътрудничество с демократични партньори със сходни възгледи; 297. подчертава, че понастоящем ЕС все още е далеч от реализирането на своето въжделение да стане конкурентоспособен в областта на ИИ в световен мащаб; подчертава в този контекст значението на осигуряването на хармонизирани правила и стандарти, правна сигурност и еднакви условия на конкуренция за насърчаване на навлизането на ИИ и иновациите, включително чрез премахване на ненужните административни пречки за стартиращите предприятия, МСП и гражданското общество; признава, че радикалната промяна от този мащаб оказва различно въздействие върху различните части на обществото, и подчертава, че цифровият преход трябва да бъде при пълно зачитане на основните права; призовава Комисията, държавите членки и Парламента, включително съответните комисии, да предприемат последващи действия във връзка с препоръките, отправени в пътната карта на ЕС за ИИ; 298. призовава за регулаторна среда за ИИ, която да осигурява ефективно управление и защита на основните права, като същевременно улеснява конкурентния достъп до цифровите пазари за участници от всякакъв мащаб с цел насърчаване на иновациите и икономическия растеж в полза на всички; подчертава, че една конкурентоспособна, достъпна и справедлива икономика, основана на данни и общи стандарти, е предпоставка за адекватното развитие и самообучение на ИИ; в този контекст посочва риска пазарната концентрация в основаната на данни икономика да обхване и икономиката за приложенията с ИИ; 299. заключава, че напредъкът на цифровите амбиции на ЕС в области като ИИ изискват много по-голяма степен на интеграция и хармонизация на цифровия единен пазар, за да се насърчава трансграничният обмен и да се гарантира, че в целия ЕС се прилагат едни и същи правила и стандарти; в този контекст подчертава, че институциите на ЕС също трябва да водят борба срещу злоупотребите с пазарна мощ, за да бъдат постигнати еднакви условия на конкуренция; 300. заключава, че трябва да се предприемат необходимите стъпки, за да се гарантира, че благодарение на цифровия преход зеленият преход се насърчава, а не се възпрепятства; заключава, че системите с ИИ изискват стабилна инфраструктура и възможности за свързаност; подчертава, че цифровата инфраструктура в съответствие със Зеления пакт ще бъде насочена към всички сектори и вериги за създаване на стойност и че тя трябва да следва принципите на кръговата икономика; подчертава, че ИИ обаче няма да бъде функционален без адекватното разгръщане на цифрова инфраструктура, включително широколентов достъп, оптични влакна, периферни възли и 5G; подчертава, че е важно да се смекчи нарастващото потребление на енергия и използването на ресурси, за да се постигне неутрална по отношение на климата цифрова инфраструктура до 2030 г.; 301. подчертава, че бързият технологичен напредък, въведен с ИИ, също така ще засегне поминъка на всички, които не притежават уменията да се адаптират достатъчно бързо към тези нови технологии; отбелязва, че повишаването на квалификацията и преквалификацията могат да спомагат за справяне с голям брой от произтичащите от това социално-икономически проблеми, но подчертава, че тези въздействия следва да бъдат разглеждани и в контекста на системите за социално подпомагане, градската и селската инфраструктура и демократичните процеси; заключава, че за да се насърчава приемането на иновации в областта на ИИ, за да се увеличи приемането на приложения, основани на ИИ, и за да не бъде пренебрегнат никой, е необходимо да се предоставят на гражданите на ЕС средства за придобиване на цифрови умения; подчертава, че за да се повиши цифровата грамотност и устойчивост, образованието, основано на ИКТ и на науките, технологиите, инженерството и математиката (НТИМ), трябва да започва на ранен етап и да остава достъпно през всички етапи от живота; констатира, че инициативите за създаване на екосистеми за върхови постижения в областта на ИИ, за привличане в ЕС на таланти в сферата на ИИ и за борба с изтичането на мозъци са от жизнено значение; 302. подчертава значението на справянето с обусловените от ИИ предизвикателства пред основните права, като по този начин на ИИ се дава възможност да се превърне реално в инструмент, който служи на хората и обществото и преследва общото благо и общия интерес; заключава, че за да се изгради доверие в ИИ сред гражданите, техните основни права трябва да бъдат защитени във всички аспекти на живота, включително в контекста на използването на ИИ в публичната сфера и на работното място; подчертава по-специално, че е необходимо правата, целите и интересите на жените и на малцинствените общности да намерят отражение в цифровия преход; подчертава, че обществените услуги и техните административни